L’Orquestra Filharmònica de la Universitat de València obri convocatòria a les proves d’accés per al curs 25-26

## L’Orquestra Filharmònica de la Universitat de València obri convocatòria a les proves d’accés per al curs 25-26

L’Orquestra Filharmònica de la Universitat de València (OFUV) ha obert el període d’incorporació de nous membres per a les especialitats de flauta/picolo, clarinet/clarinet baix, fagot, trompa aguda, trompa greu, trompeta, trombó tenor, trombó baix, violí, viola, violoncel i contrabaix. Per a formar part de l’Orquestra Filharmònica universitària caldrà superar les proves d’accés que se celebraran a partir del 22 d’octubre. La preinscripció és gratuïta i ha de fer-se abans del 13 d’octubre.

La **preinscripció** es realitzarà omplint aquest **formulari** i les proves se celebraran a la Sala Charles Darwin del Campus de Burjassot (camí del cementeri, 20, Burjassot). La **temporada d’assaigs regulars és de setembre a juny** cada dilluns, de 19 a 22 hores, i cada dijous, de 20 a 22 hores, a la mateixa sala. Per a qualsevol dubte sobre les proves d’accés, caldrà posar-se en contacte amb l’organització a través del correu electrònic **orquestra@uv.es**.

**Les persones aspirants no poden tindre més de 23 anys** i han de cursar com a mínim els darrers anys dels estudis professionals de música. S’hi valorarà positivament el fet d’estar cursant estudis universitaris.

Des de l’Orquestra Filharmònica **s’ofereixen ajudes econòmiques per a la formació musical, així com formació pedagògica**. L’estudiantat de la Universitat de València tindrà un **reconeixement acadèmic de dos crèdits ECTS per curs**, alhora que també un reconeixement acadèmic com a pràctiques externes musicals per a l’alumnat del Conservatori Superior de Música Joaquín Rodrigo de València i del Conservatori Superior de Música Salvador Seguí de Castelló, també amb dos crèdits ECTS per curs.

**Formació d’excel·lència, professionalització i projecció internacional**

Des de la seua creació el 1995, l’**Orquestra Filharmònica de la Universitat de València** ha esdevingut **una de les orquestres més rellevants en l’escena universitària espanyola**, donant oportunitats per a la promoció de solistes en concerts cambrístics i orquestrals, així com de grups de cambra.

Amb vocació de proporcionar una formació instrumental de qualitat, amb professorat especialitzat per a cadascuna de les famílies instrumentals, al llarg dels 30 anys d’història, **han passat per l’OFUV més d’un miler de joves músics**, molts dels quals a hores d’ara desenvolupen la seua activitat interpretativa en orquestres espanyoles i europees o exerceixen la docència en diferents conservatoris professionals i superiors.

Pel que fa al seu **repertori**, la finalitat principal és que els músics tinguen una **varietat i diversitat per poder desenvolupar tota la seua tècnica instrumental** inserir-la en cada una de les peces que treballen. En aquest sentit, **el director** de l’agrupació musical universitària **Hilari Garcia Gázquez** destaca “l’alt nivell de la formació, la qual cosa s’aconsegueix amb un treball regular i intens d’un repertori molt exigent. Un funcionament, en definitiva, que evoca el de l’orquestra professional i que persegueix l’excel·lència artística i el creixement personal”. Per al curs 2025/2026 l’obra central de la programació serà la **Simfonia núm. 1 en re major, *Tità*, de Gustav Mahler** (1860-1911).

Entre els directors de renom que han actuat amb l’OFUV es troben José Collado, Laszlo Heltay, Carlos Riazuelo, Carles Santos, Juan Luis Martínez i José M. Rodilla. També han estat abundants els solistes de prestigi que hi han col·laborat: Montserrat Caballé, Stephan Schilli, Luis Michal, Marta Carfi, Michele Marasco, Duncan Guifford, Maria del Mar Bonet, etc.

Més informació:

Arxivat en:

, Àrea d'Activitats Musicals
, Música
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar